አገራት የበካይ አመንጭ ሂደቶችን ለመለየት የሚያድርጉት ጥናት አጥጋቢ አይደለም -ተመራማሪዎች
ሀገራት የበካይ ጋዝ ልቀት አመንጭ ሂደቶችን በመረጃ ላይ ተመስርተው ለመለየት የሚያደርጉት ጥናት አጥጋቢ አለመሆኑን የስዊዘርላንድ ተመራማሪዎች አስታውቀዋል፡፡ይህም ከሁለት ዓመት በፊት የተፈረመው የአየር ንብረት ለውጥ የተቀመጡ ድንጋጌዎች በትክከል እየተፈጸመ አለመሆኑን የሚያሳይ ነው ተብሏል፡፡እኤአ በ2015 በፈረንሳይ ዋና ከተማ ፓሪስ በ195 የዓለም ሀገራት የተፈረመው የአየር ንብረት ለውጥ በማሻሻያነት ካካተታቸው ጉዳዮች ውስጥ የትኛውም የዓለም ሀብታም ወይንም  ደሃ ሀገራት በየሁለት ዓመቱ የበካይ ጋዝ ልቀታቸውን በማስጠናትማሳወቅ እንዳለባቸው ይደነግጋል፡፡በተባበሩት መንግስታት ድርጅት የቁጥጥር ሂደቱ በሚከናወነው በዚህ ስምምነት መሰረትም በርካታ ሀገራት ምን ያህል ከመኪና የሚወጣ የጋዝ ልቀትና ለቤትና ለቢሮ ተግባር የሚውል የኃይል ምንጭ ስለመጠቀማቸው በማስጠናት ማሳወቅ ይኖርባቸዋል፡፡ይሁን እንጂ ይህ ስምምነት ተግባራዊ አለመደረጉን የሚያመላክቱ ጥናቶችን እየጠቆሙ መሆኑን ነው ሳይንቲስቶች የሚገልጹት፡፡በስዊዘርላንድ የሚገኘው የአየር ንብረት ለውጥ ጥናት ክፍል ላለፉት ዘጠኝ ዓመታት መዝግቤ ደርስኩበት ባለው ጥናት መሰረት በጣሊያን ከፍተኛ የበካይ ጋዝ ልቀት መኖሩን ደርሸበታለሁ ብሏል፡፡ እናም የፓሪሱ ስምምነት ሀገራት በየሁለት ዓመቱ የበካይ ጋዝ ልቀት መጠን የሚያሣዩ ድርጊቶች እንዲቆጣጠሩ የሚያስገድድ ቢሆንም፤ በጣሊያን የሚመለከታቸው አካላት ግን ይህንን እንዳልፈጸሙ ያሳያል ይላል፡፡           የስዊዘርላንድ የአየር ቁጥጥር ጣቢያ እንዳመላከተው ጣሊያን ከሚገኝ አካባቢ በከፍተኛ መጠን የኦዞን ንጣፍን ሊያሳሳ የሚችል የበካይ ጋዝ ልቀት ተመልክቻለሁ ሲል ይገልጻል፡፡ቢቢሲም በምርመራ ዘገባው ይህንን ድርጊት እንደደረሰበት አስነብቧል፡፡ይሁን እንጅ በተባበሩት መንግስታት ድርጅት የዚህ መርሃ ግብር ተጠሪ እንዳሉት እጅግ በጣም አነስተኛ የበካይ ጋዝ ልቀት ብቻ ነው ጣሊያን የምትለቀው ይላሉ፡፡በሌላ በኩል ደግሞ የጣሊያን የአካባቢ ድርጅት ውንጀላው ከእውነት የራቀ ነው፤ ጣሊያን ያደረገቻቸውን ስምምነቶችና ማዕቀፎች በማክበር የአየር ንብረት ለውጥ ላይ እንደምትሰራ ገልጸዋል፡፡ዶክተር ስቴፋን ሪማን በአልፕስ ተራራማ አካባቢዎች ሙቀት አመንጪ ጋዞች ስለመፈጠራቸው የጥናት ምርምር ውጤታቸው እንዳሳየ ይናገራሉ፡፡እነዚህ ሳይንቲስቶች እንደሚሉት ይህ መረጃ በትክክል ተመዝግቦ ያለምንም ስህተት ጠቋሚ ሆኖ የተገኘ እንደሆነ ያስረዳሉ፡፡ እሳቸው ግን አንዳንድ ሀገራት የበካይ ጋዝ ልቀት መጠንን ጥናት ሲያደርጉ በትክክል ያልተመዘገበ ጠቋሚ መረጃ ላይ ተመስርተው መረጃ እየሠጡ ለመሆናቸው የፓሪስ የአየር ንብረት ለውጥ ተፈጻሚነት እንዳይኖረው ተፅዕኖ ያደርጋል ይላሉ፡፡ለአብነት የታላቋ ብሪታንያና የስዊዘርላንድ የበካይ ጋዝ አመዘጋገብ ሂደት ለስህተቶች የተዳረገና አልፎ አልፎም ቢሆን አመላካቾችን የማይጠቁም ነው ይላሉ፡፡አንዳንድ የዘርፉ ተመራማሪዎችም ቢሆን የእሳቸውን ሃሳብ ይደግፋሉ፤ የህንድና የቻይና የበካይ ጋዝ ልቀት መጠን አመዘጋገብ ችግሮች ያሉባቸው ናቸው፤ እንደመለኪያ የተቀመጠው የመቶኛ መለኪያው አንዳንዴ ያነሰ በሌላ በኩል ደግሞ የበለጠ የሆነ የመረጃ አመልካቾችን እንደሚያቀርቡ ይናገራሉ፡፡የአሜሪካው ፕሬዝዳንት ዶናልድ ትራምፕ ከፓሪሱ ስምምነት ሀገራቸው እንድትወጣ አንዱ ምክንያት ሊሆን እንደሚችል መላምታቸውን አጥኝዎቹ ነግረውኛል ሲል ቢቢሲ ራዲዮ ፎር በተሰኝውና በአየር ንብረት ለውጥ ላይ ባተኮረው ፕሮግራሙ ዘግቧል፡፡በአውሮፓ እኤአ ከ2002 ጀምሮ  የኦዞን ንጣፍን ሊያሳሱ የሚችሉ የበካ ጋዝ ልቀቶች በጥብቅ የተከለከሉ ናቸው፡፡ 